**Beartas Samplach**

**Cártaí Creidmheasa**

**le haghaidh Scoileanna**

*Ba cheart an beartas samplach seo a oiriúnú do do bhord bainistíochta ach nithe a shaincheapadh de réir mar is cuí. Seans gur ghá an beartas samplach seo a oiriúnú chun é a chur i gcomhréir le beartais agus nósanna imeachta eile atá i bhfeidhm ag do bhord. Ar an gcaoi chéanna, seans gur ghá beartais agus nósanna imeachta eile a oiriúnú de réir mar is cuí leis an mbeartas samplach seo.*

|  |
| --- |
| **[AINM NA SCOILE]****Teimpléad le haghaidh Beartas Cártaí Creidmheasa**  |

Arna fhormheas ag an mBord Bainistíochta: [Dáta a Fhormheasta]

An chéad dáta athbhreithnithe eile ar an mbeartas: [+12 Mhí]

SAMPLA

1. **Cuspóir an bheartais**

Éilítear ar an mbord bainistíochta beartas a leagan síos ina leagfar amach an teorainn, na téarmaí agus coinníollacha agus na nósanna imeachta lena rialófar eisiúint, úsáid, riar agus coinneáil an chárta creidmheasa scoile.

1. **Raon feidhme**

Beidh feidhm ag an ráiteas beartais seo ar gach duine a thagann faoi cheannas an bhoird bainistíochta agus a bheidh údaraithe cárta creidmheasa a úsáid ag [Ainm na Scoile].

1. **An formheas a theastaíonn chun cárta creidmheasa scoile a úsáid**
2. Thug an bord bainistíochta formheas don scoil cárta creidmheasa a fháil. Bhí an formheas sin san áireamh i miontuairiscí an chruinnithe a bhí ag an mbord an [dáta].
3. Fuarthas formheas [ón bpátrún/ón iontaobhaí/ón Roinn Oideachais] an [dáta] agus tá sonraí maidir leis sin á gcoinneáil ar taifead.

**4. Freagracht:**

1. Níor chóir go mbeadh cárta creidmheasa scoile ag aon duine seachas an Príomhoide.
2. Beidh an Príomhoide freagrach as an gcárta a choimeád slán agus as slándáil na faisnéise a bhaineann leis an gcárta.
3. Beidh an príomhoide freagrach i gcónaí as úsáid chuí an chárta creidmheasa i gcomhréir leis an mbeartas.
4. Beidh an Príomhoide freagrach as na rialuithe riachtanacha slándála a bhainistiú, mar atá leagtha amach ag an mbanc, agus maidir le haon aipeanna nó eochracha slándála a eisítear i dtaca le húsáid an chárta creidmheasa, ní mór dó nó di iad a choinneáil slán sábháilte.
5. Ní ceadmhach taifead i scríbhinn a choinneáil ar UAPanna agus ba chóir UAPanna a athrú go rialta (gach sé mhí, cuir i gcás).
6. Má chailltear cárta creidmheasa, ní mór do shealbhóir an chárta:
	1. Teagmháil a dhéanamh le Banc [xxx] láithreach. Cuirtear seirbhís 24 uair an chloig ar fáil chuige sin - cuir glao ar an uimhir theileafóin [xxxxxxx] agus luaigh uimhir an chárta creidmheasa
	2. an Garda Síochána a chur ar an eolas más rud é gur goideadh an cárta agus uimhir thagartha choire a fháil

**5. Teorainn an chárta creidmheasa:**

Is é [€xxx] teorainn an chárta creidmheasa. Níor cheart an teorainn sin a shárú.

**6. Téarmaí agus coinníollacha úsáide**

1. Níor chóir an cárta a úsáid ach chun críocha bona fide na scoile sa chás nach féidir an riachtanas caiteachais a chomhlíonadh trí na córais agus seirbhísí airgeadais atá ag an scoil cheana féin.
2. Tá íocaíocht le cárta creidmheasa faoi réir na rialacha céanna is atá íocaíocht le seic nó ríomhíocaíocht, is é sin, ní mór beirt cheadaitheoirí a bheith ann. Is féidir é sin a bhaint amach tríd an bpróiseas a leanas a chur i bhfeidhm.
3. Chomh luath is a fhaightear an ráiteas míosúil maidir leis an gcárta creidmheasa, ba chóir na sonraisc/admhálacha lena mbaineann a cheangal leis an ráiteas. Ba chóir [don chisteoir/don Phríomhoide\*] agus do chathaoirleach an bhoird bhainistíochta an ráiteas míosúil maidir leis an gcárta creidmheasa a shíniú sula ndéanfar íocaíocht a fhormheas.
4. Ní mór fáltais iomchuí le haghaidh an chaiteachais uile a sholáthar chun tacú leis an ráiteas maidir leis an gcárta creidmheasa, ní leor iad cóipeanna d’fháltais chárta creidmheasa leo féin.
5. Ní ceadmhach an cárta creidmheasa a úsáid chun airgead tirim a aistarraingt ná ar chúiseanna pearsanta.
6. Ní cóir go ndéanfaí íocaíochtaí gan tadhall le cárta creidmheasa.
7. Ní cóir go n-úsáidfí cárta creidmheasa i gcás go bhfuil foirmeacha eile íocaíochta inghlactha, is é sin, seic, ríomhaistriú airgid.

\*Cisteoir i gcás bunscoileanna, Príomhoide i gcás iar-bhunscoileanna.

* Sa chás go dtagann aon tsaincheist chun cinn maidir le costais ó am go chéile nach bhfuil clúdaithe sna treoirlínte seo, ba chóir don Phríomhoide an t-ábhar a chur faoi bhráid an Chathaoirligh, a dhéanfaidh cinneadh faoin bhfreagairt iomchuí.

**7. Teagmhálaithe:**

Má bhíonn aon cheist agat faoin mbeartas seo, déan teagmháil leis an mbord bainistíochta nó le [cuir isteach ainm an duine/ról] ag [cuir isteach mionsonraí teagmhála].

SAMPLA

**8. Athbhreithniú ar an mBeartas:**Déanfar athbhreithniú ar an mbeartas seo ar bhonn bliantúil agus déanfar é a nuashonrú de réir mar is gá.

Arna ghlacadh ag an mbord bainistíochta an [dáta]

Sínithe ag an gCathaoirleach thar ceann an bhoird bainistíochta

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tabhair do d'aire:**

D’eisigh an FSSU an doiciméad seo d’fhonn dea-riar agus dea-bhainistíocht scoileanna a chur chun cinn agus a éascú, agus tá sé ina chuid de phacáiste treorach atá beartaithe tacú le boird bhainistíochta trí bhíthin córais, próisis agus beartais a chur ar bun lena gcinnteofar go ndéanfar scoileanna a bhainistiú ar bhealach éifeachtach, éifeachtúil, cuntasach agus trédhearcach.

Ní ráiteas mínitheach ar an dlí é an doiciméad seo, ná níl sé beartaithe a bheith ina ráiteas mínitheach ar an dlí, agus ní comhairle dhlíthiúil atá ann. Ná húsáidtear an doiciméad seo in ionad comhairle ghairmiúil ó fhoinse chuícháilithe. Molann an FSSU don bhord bainistíochta dul i gcomhairle a ndoiciméad rialaithe nó a gcomhairle dhlíthiúil neamhspleách féin a fháil nuair is gá. Ní ghlacann an FSSU freagracht ná dliteanas ar bith as aon earráidí, míchruinneas ná easnaimh sa doiciméad seo.